شرف الدین بوصیریؒ

شیخ شرف الدین امام بوصیریؒ شہرہ آفاق قصیدہ بردہ شریف دے خالق ہن. امام بوصیریؒ دی ولادت یکم شوال 608ھ یا 610ھ (1211ء) وچ تھئی.  پورا ناں شرف الدین ابو عبد اللہ محمد بن سعید بن حماد بن محسن بن عبد اللہ الصنہاجی، البوصیریؒ ہے. ہک مصری شاعر ہن جہڑے نسلاً بربر ہن۔ اوہ مصر دے ہک گاؤں بوصیری وچ، جتھاں اُنہاں نے ابنِ حناء دی سرپرستی وچ شاعرانہ کلام لکھے۔ امام بوصیریؒ،  سلسلہ شاذلیہ وچ ابو العباسؒ احمد المراسی، جہڑے خلیفہ ہن ابو الحسنؒ شاذلی توں بیعت کیتی. 
 قصیدہ بردہ شریف 
اُنہاں دی تمام تر شاعری دا مرکز و محور مذہب تے تصوف رہا۔ اُنہان دا سب توں مشہور شاعرانہ کلام قصیدہ بردہ شریف ہے جہڑا حضور پاک صلی اللہ علیہ و آلہ وسلم دی نعت، مدحت و ثناء خوانی تے مبنی ہے تے اسلامی دنیا وچ نہایت مشہور و مقبولِ عام ہے۔

قصیدہ بردہ دے لکھݨ تے وی ہک واقعہ ہے کہ اس قصیدے کوں لکھݨ توں پہلے، امام بوصیریؒ کوڑھ دے مرض وچ مبتلا ہن تے بچݨ دی کوئی امید نہ رہی تاں حضرت محمد صلی اللہ علیہ و آلہ و سلم دی شان وچ ہک قصیدہ آکھا۔ رات کوں خواب وچ حضور صلی اللہ علیہ و آلہ و سلم کوں ݙٹھا کہ آپ صلی اللہ علیہ و آلہ و سلم نے خوش تھی کے اپݨی چادر مبارک انہاں تے سٹ ݙتی ہے۔ صبح کوں اٹھے تاں بالکل تندرست ہن۔ بردہ عربی وچ چادر کوں آہدے ہن۔ اس واسطے ایہ قصیدہ بردہ شریف دے ناں توں مشہور تھیا۔ اینکوں قصیدہ میمیہ وی آہدے ہن۔ اس وچ 162 شعر ہن۔ اس دے بعد وی بوصیریؒ نے سرور کائنات صلی اللہ علیہ و آلہ و سلم دی شان وچ کئی قصیدے آکھے۔ شرح قصیدہ بردہ شریف پروفیسر حمید اللہ شاہ ہاشمی، مکتبہ دانیال،لاہور
وفات
امام بوصیریؒ دے سال وفات وچ اختلاف ہے. 694ھ یا 695ھ یا 696ھ 1294ء وچ وفات اسکندریہ وچ تھئی. فسطاط وچ امام شافعی دے قرب وچ مدفون ہن.

حوالے